***2. számú melléklet***

**A Képviselő-testület átruházott hatáskörei és a Pénzügyi és Ügyrendi Bizottság és az Igazgatási Bizottság feladatai**

1. A polgármesterre átruházott hatáskörök

A polgármester dönt:

1. a pénzbeli és természetben nyújtott szociális és gyermekvédelmi ellátásokról, illetve a jogosulatlan felvétel visszafizetéséről,
2. az Önkormányzat tulajdonában lévő közterületek filmforgatási célú igénybevételéről szóló önkormányzati rendeletben külön nevesített kérdéskörben,
3. az önkormányzati képviselet, mint megbízás tárgyában,
4. a mindenkori költségvetésről szóló rendeletben meghatározott kérdéskörökben.
5. A Pénzügyi és Ügyrendi Bizottság feladatai

A Pénzügyi és Ügyrendi Bizottság

1. közreműködik az Önkormányzat költségvetésének összeállításában,
2. véleményezi a költségvetési javaslat és a végrehajtásáról szóló féléves, éves beszámolók tervezeteit,
3. költségvetés, zárszámadás, évközi módosításokra vonatkozó előterjesztések a Bizottság állásfoglalásával nyújthatók be a Képviselő-testületnek,
4. figyelemmel kíséri a költségvetési bevételek alakulását, különös tekintettel a saját bevételre, a vagyonváltozás alakulását, értékeli az azt előidéző okokat,
5. vizsgálja a hitelfelvétel indokait és gazdasági megalapozottságát,
6. véleményezi a vállalkozásokban való önkormányzati részvételt kezdeményező előterjesztéseket,
7. ellenőrzi az önkormányzati gazdálkodás szabályszerűségét,
8. belső ellenőrzésekben vehet részt az önkormányzati intézményekben és a Tiszatenyői Közös Önkormányzati Hivatalban,
9. figyelemmel kíséri az önkormányzati adópolitika érvényesülését, az adóbehajtási tevékenység hatékonyságát,
10. véleményezi az intézményalapításra, átszervezésre, megszüntetésre vonatkozó előterjesztéseket,
11. javaslatot tesz a polgármester, alpolgármester illetményére, bérfejlesztésére és külön juttatásaira,
12. lefolytatja a polgármester elleni fegyelmi vizsgálatot,
13. kivizsgálja a polgármester, a települési képviselők, a Képviselő-testület bizottságának nem képviselő tagjával szemben fennálló összeférhetetlenséget, megállapításait a Képviselő-testület elé terjeszti,
14. lefolytatja a polgármester, a települési képviselők és hozzátartozóik vagyonnyilatkozatával kapcsolatos eljárást,
15. javaslatot tesz a Képviselő-testület hatáskörébe tartozó személyi kérdésekben,
16. véleményt nyilvánít a díszpolgári cím adományozására tett javaslatról,
17. lebonyolítja a Képviselő-testület hatáskörébe tartozó titkos szavazást,
18. véleményezi az önkormányzati társulási megállapodásokat,
19. értékeli és ellenőrzi a településfejlesztésre, településüzemeltetésre vonatkozó terveket,
20. figyelemmel kíséri a foglalkoztatottság alakulását, a munkanélküliség helyzetét, indokolt esetben intézkedést kezdeményez,
21. évente értékeli munkáját és arról az elnök a Képviselő-testületnek beszámol.
22. Igazgatási Bizottság feladatai

Az Igazgatási Bizottság

1. döntést hoz a rendkívüli települési támogatások nyújtásáról
2. véleményezi Örményes Községi Önkormányzat beszámolóját a gyámhatósági és gyermekjóléti feladatainak ellátásáról
3. véleményezi a Napraforgó Alapszolgáltatási Gondozási Központ szociális ellátásokról szóló beszámolóját
4. javaslatot tesz, illetve véleményezi Örményes Községi Önkormányzat A szociális és gyermekvédelmi ellátások helyi szabályzásáról szóló rendeletének esetleges módosításának elfogadására